Krus

mini|Krus dekorert med Brudefølge fra Søndmør produsert på Egersund Fayancefabrik i perioden 1899-1925.Gaustad (1987) s.35 f. Kruset har et eldre sølvlokk laget av Jacob Jensen Smidt i Strømsø (Drammen) i 1755 med en innsatt mynt fra 1699. NF 1903-0177. 
Krus er et drikkekar som brukes til varme drikker som kaffe og te eller kalde drikker som øl eller saft. Gamle krus ble skåret i tre eller bein eller forma av leire, mens de fleste moderne krus er laget av keramiske materialer. Ceramics   Krus kan variere i størrelse og kan romme fra ca. 0,1 til 5 liter. På norsk brukes betegnelsen krus om tre forskjellige typer drikkekar:
mini|Krus med norsk riksvåpen produsert på Porsgrunds Porselænsfabrik i første halvdel av 1900-tallet. Høyde 11,2 cm. NF. 1986-1559.
1. Om drikkekar som er laget av glass, keramikk, metall, papp eller plast og med hank i sida, og uten tilhørende skål. Slike krus brukes ofte i mindre formelle sammenhenger til kaffe eller te. Kaffe- eller tekoppen brukes derimot i mer formelle sammenhenger som for eksempel i selskap der skåla forhindrer søl på duken. Kruset har gjerne større volum enn koppen og kan også være godt å varme hendene på.

2. Om drikkekar med lokk og hank, der korpus er laget av glass eller keramikk. Krus brukes også i dag om tilsvarende drikkekar av tre eller metall, men disse kalles helst kanne eller drikkekanne.

3. Om begerformet drikkekar av keramikk uten hank.

 Litteratur 
 Gaustad, Randi (1987): Gammelt norsk stentøy fra Egersund. Oslo. ISBN82-7003-077-5
 Østby, Jon Birger (1983): Nomenklatur for drikkestell, med tegninger av Torill Sand. Oslo

 Eksterne lenker 
 Krus i DigitaltMuseum

 Noter 

Kategori:Kjøkkenutstyr
Kategori:Drikkestell